hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu is hu hu hu hu id hu hu hu hu hu hu hu hu hu hu hu hu en de hu hu hu hu hu hu hu en
Ön könnyen leég? – Bőrtípusok és veszélyek | Cédrus Patika
Mindannyian tudjuk, mi az a leégés: a bőr kipirosodik, fájdalmassá és forróvá válik. Az, hogy Ön milyen könnyen ég le napozás vagy szoláriumozás során, függ a bőr színétől és egy 1-től 6-ig terjedő skálán meghatározott típusától.
A napégés általában a túlzásba vitt napozást követően néhány órával alakul ki és néhány naptól néhány hétig tart, amíg elhalványul. Az intenzív leégést okozó napfény expozíció fokozza bizonyos szövődmények és bőrbetegek kialakulásának kockázatát, a bőr többek között szárazzá, ráncossá válhat, májfoltok alakulhatnak ki, fokozottan elszarusodhat. A fájdalom és az érzékenység ellenére nem mindenki teszi meg a megfelelő lépéseket a következő alkalommal sem a leégés elkerülése végett, aminek esetleg bőrkárosodás lehet a következménye.
A napégés talaján kialakuló betegségek megelőzhetők, ha védi a bőrét, valahányszor a szabadban van. Ezt még a borús napokon is érdemes megtennie. Ha leégett, akkor számos házi praktika illetve kezelés csökkentheti a fájdalmat és gyorsíthatja a bőr regenerálódását.
A test bármely területe – ideértve a fülcimpákat, a fejbőrt és az ajkakat is – le tud égni.  A napégés ismert tünetei (kipirosodott és meleg bőr, fájdalom vagy nyomásérzékenység, duzzadás vagy hólyagok) mellett fejfájás, láz és fáradtság is jelentkezhet, ha a napégés a test nagy területét érintette.
A leégés tünetei általában a napfénysugárzást követő néhány órában jelentkeznek, de előfordulhat, hogy egy-két napra van szükség, ahhoz, hogy teljes mértékben kifejlődjön a károsodás.
A fájdalom általában a napozást vagy szoláriumozást követően 6-48 órán belül tetőzik, majd néhány napon belül a szervezet el kezd gyógyulni az által, hogy a károsodott bőr felső rétege lehámlik. A hámlás után a bőr még mindig átmenetileg rendellenes színű vagy mintázatú lehet. Az égés súlyosságától függően néhány naptól néhány hétre van szükség a teljes regenerálódásig.
Miért ég le bőrünk?
A napégést a túlzott ultraibolya sugárzás eredményezi. A napfény ultraibolya sugárzása már túl rövid hullámhosszú ahhoz, hogy az emberi szem érzékelje, ám bőrünkön reakciókat vált ki. Az ultraibolya sugárzást három hullámhossz sávra bontják, az ultraibolya A, az ultraibolya B és az ultraibolya C sugárzásra. Csak az ultraibolya A és B sugarak érik el a földet. A szoláriumok szintén ultraibolya sugarat használnak a bőr barnításához, és éppen ezért ugyanúgy okozhatnak elégést.
A bőr ultraibolya fény hatására fokozza a melanin termelését. A melanin sötét festékanyag (pigment), ami meghatározza a bőr normális színét. A bőr mélyebb rétegei által termelt többlet melanin eredményezi a lebarnulást.
A melanin védi a bőrt a napkárosodással szemben, azaz a lebarnulás a szervezet válaszreakciója a túlzott napfényhatásra, amely segíti az ultraibolya sugarak és más fénykárosodások kivédését. Ez azonban csak egy bizonyos szintig véd. Az egyén melanintermelő képessége genetikailag meghatározott és sok ember egyszerűen nem tud elegendő melanint termelni ahhoz, hogy a bőrét eléggé megvédje. Idővel az ultraibolya fény leégéshez, fájdalomhoz, kipirosodáshoz és duzzanathoz vezet.
A világosabb bőrszínű emberek könnyebben leégnek, mint a sötét bőrűek. Ennek az az oka, hogy a sötét bőrű embereknek a bőre több melanint tartalmaz, ami megvéd ugyan a napégéstől, de nem véd meg az ultraibolya sugárzás által okozott bőrkárosodástól.
A bőrszínt a pigmenttermelő sejtek (melanocyták) száma és eloszlása határozza meg. A bőrgyógyászok a különböző fokú bőrszín tónusra bőrtípusként utalnak. A bőrtípusuk 1-től 6-ig terjedő skálán osztályozhatóak, amelyen az 1 az igen alacsony pigment tartalmú világos bőrt jelölik, míg a 6 a nagyon sötétet. Az, hogy milyen könnyen ég Ön le, függ a bőr típusától, és hogy milyen sötét a bőre.
Napfény hatására adott válasz
Mindig leég, sosem barnul
Könnyen leég, minimálisan barnul
Minimálisan ég le, lassan barnul
Enyhén barna vagy kreol bőr
Minimálisan ég le, könnyen barnul
Ritkán ég le, könnyen és mélyen barnul
Ritkán ég le, mindig lebarnul és nagyon pigmentált
A bőrtípustól függetlenül a napenergia mélyen behatol a bőrbe és károsítja a bőrsejtek genetikai állományát-DNS-ét. Ez a károsodás idővel bőrrákhoz, akár melanomához vezethet. Még az 5-ös és 6-os bőrtípusú embereknél is kialakulhat bőrrák, különösen a tenyerek, az ujjak vagy más kevésbé pigmentált területen.
A bőrtípus mellett a lakhely is befolyásolja a napégés kockázatát. A napos, vagy magas tengerszint feletti helyen élő embereknél nagyobb a leégés kockázata. A napos, meleg égövön élő emberek több napfénynek vannak kitéve, mint a hidegebb éghajlaton élők. Emellett a tengerszint feletti magasság növekedésével a napfény is erősebb lesz, így nagyobb fokú UV sugárzásnak vannak az ott élők kitéve, ezáltal fokozódik a napégés és a bőrkárosodás kockázata.
Forrás: (WEBBeteg – Dr. Zsuga Judit, általános orvos, klinikai farmakológus)
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign